Festivali Evropian i Këngës 2019

**Festivali Evropian i Këngës 2019** ishte edicioni i 64-t i Festivalit Evropian të Këngës.
Festivali u mbajt në Tel Aviv, Izrael, duke ndjekur fitoren e Izraelit në Festivalin e 2018-ës në Lisbonë, Portugali me këngën *Toy*, interpretuar nga Netta. Kjo ishte hera e tretë që Izraeli organizoi festivalin, pas organizimit më 1979 dhe 1999. Kishte dy gjysmëfinale më 14 dhe më 16 maj dhe finalen më 18 maj 2019. Këto tri spektakle u prezantuan drejtpërdrejt nga Erez Tal, Bar Rafaeli, Assi Azar dhe Lucy Ayoub. Ngjarja u organizua nga Bashkimi Evropian i Radio-Televizioneve dhe nga *Korporata publike izraelite e Radio-Televizioneve*.

Katërdhjetë e një shtete morën pjesë në festival me mungesë të Bullgarisë dhe Ukrainës, të dyja për herë të parë që nga 2015-ta.

Fitues ishte Holanda me këngën "Arcade", kënduar nga Duncan Laurence dhe shkruar nga Laurence, Joel Sjöö dhe Wouter Hardy.  Kjo ishte fitorja e pestë e Holandës në garë, pas fitimeve të saj në vitin 1957, 1959, 1969 dhe 1975;  Italia, Rusia, Zvicra dhe Norvegjia rrumbullakosën Top 5-shen. Poshtë tabelës, Maqedonia e Veriut dhe San Marino arritën rezultatin më të mirë ndonjëherë, duke përfunduar respektivisht në vendin e tetë dhe të njëzetë. Kjo ishte finalja e parë në Top 10-she e Maqedonisë së Veriut që kur u bashkua në konkurs më 1998.

## Vendndodhja 
Festivali i 2019-s u mbajt në Izrael për të tretën herë, pas viteve 1979 dhe 1999, pas fitores së këtij shteti në Festivalin e 2018-s me këngën "Toy", kënduar nga Netta Barzilai.

## Shtetet pjesëmarrëse 
250px|thumb|left| Shtetet pjesëmarrëse në gjysmëfinalen e parë Shtetet e parakualifikuara për finale, por me mundësi votimi në gjysmëfinalen e parë Shtetet pjesëmarrëse në gjysmëfinalen e dytë Shtetet e parakualifikuara për në finale, por me mundësi votimi në gjysmëfinalen e dytë
EBU njoftoi më 7 nëntor 2018 se dyzet e dy vende do të merrnin pjesë në garë, me Bullgarinë që mungonte për arsye financiare.

Më 27 shkurt 2019, Ukraina njoftoi tërheqjen e saj nga gara.  Kjo reduktoi numrin e vendeve pjesëmarrëse në 41.

Më 6 mars 2019, EBU konfirmoi se Maqedonia e Veriut do të marrë pjesë për herë të parë me emrin e saj të ri, në vend të *Ish Republikës Jugosllave të Maqedonisë*, e cila ishte përdorur që nga pjesëmarrja e parë e vendit.

### Gjysmëfinalja e parë 
Gjysmëfinalja e parë u zhvillua më 14 maj 2019 në ora 22:00 IDT (21:00 CEST).  Shtatëmbëdhjetë vende morën pjesë në gjysmëfinale të parë.  Këto vende plus Franca, Izraeli dhe Spanja votuan në këtë gjysmëfinale. Ukraina u caktua fillimisht për të marrë pjesë në gjysmën e dytë të gjysmëfinales, por u tërhoq nga gara për shkak të polemikave brenda përzgjedhjes së saj kombëtare. Vendet e theksuara u kualifikuan për në finale.

### Gjysmëfinalja e dytë 
Gjysmëfinalja e dytë u zhvillua më 16 maj 2019 në ora 22:00 IDT (21:00 CEST). Tetëmbëdhjetë vende morën pjesë në gjysmëfinale të dytë.  Ato vende plus Gjermania, Italia dhe Mbretëria e Bashkuar votuan në këtë gjysmëfinale.  Zvicra ishte e paracaktuar në këtë gjysmëfinale për shkak të çështjeve të planifikimit. Vendet e theksuara u kualifikuan për në finale.

### Finalja 
Finalja u mbajt më 18 maj 2019 në ora 22:00 IDT (21:00 CEST).  Njëzet e gjashtë vende morën pjesë në finale, me të gjitha 41 vendet pjesëmarrëse që kanë të drejtë vote.

## Lidhje të jashtme